Forslag til Kommuneplan 2009 for Hjørring Kommune er netop sendt i høring, men planen bliver denne gang præsenteret for borgerne på en helt ny måde. Fortidens borgermøder bliver erstattet af messen Nye Spor. Her kan borgerne blive oplyst om planerne for Hjørring Kommune, og har mulighed for at sætte egne spor på kommunens fremtid. - Det vigtigt og centralt for kvaliteten af den nye kommuneplan, at så mange borgere som muligt tager del i udarbejdelsen af den endelige kommuneplan, og får lejlighed til at sætte sine spor på udviklingen i Hjørring Kommune. Derfor bliver forslaget til Kommuneplan 2009 sendt i høring på en helt ny måde, siger borgmester Finn Olesen. Messen "Nye Spor" - finder sted på Hjørring bibliotek i Metropolen den 12. februar fra 15.00-20.00.

Opsummering:
Talerstolen er byttet ud med messestande og information, borgerdebat og kommentarer er i højsæde, når Hjørring Kommune lancerer Kommuneplan 2009 på en helt ny måde.